alexandrainst/scandi-wiki huggingface dataset:
Furcodes

Furcodes er en slekt av små perlebiller som nå blir regnet til familien kortvinger (Staphylinidae). De er rovdyr som har spesialisert seg på midd. Mange av artene kan ligne på små maur.

Utseende 
Knøttsmå til små biller (0,5 - 3,5 mm), som oftest forholdsvis slanke og blanke, nakne eller med oppstående hår. Denne gruppen kjennes vanligvis lett fra andre perlebiller på at pronotum er forholdsvis stort og bredt, vanligvis tydelig bredere enn dekkvingene. Hodet er lite og mer eller mindre rundt, og skilt fra brystet med en tydelig "hals". Fasettøynene er små og utstående med ganske få fasetter, noen arter mangler fasettøyne. Antennene er ganske lange og kraftige, trådformede eller svakt kølleformede, og består av 11 ledd. Palpene er ofte forholdsvis lange og kølleformede. Brystskjoldet (pronotum) er vanligvis omtrent så langt som bredt og mye smalere enn dekkvingene. Ofte har det en tverr-rekke av dype groper nær roten. Dekkvingene dekker vanligvis hele bakkroppen. De er ofte ovale på form og bredest omkring midten. Hos mange arter har de noen dype groper ved roten. Beina er forholdsvis lange med fortykkede lår, ellers slanke. Fremlåret er ofte kledt med "sugekopper" som hjelper dem holde fast på byttet. Føttene er fem-leddete.

Levevis 
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer.

Utbredelse 
Slekten er utbredt i Mellom-Amerika (Mexico, Honduras).

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae Leach, 1815
 Gruppe Cephenniitae Reitter, 1882
 Stammen Cephenniini Reitter, 1882
 Slekten Furcodes Jałoszyński, 2012  - to arter
 Furcodes apicalis Jałoszyński, 2012
 Furcodes tutule Jałoszyński, 2012

Referanser

Eksterne lenker 
 

Perlebiller
Biller formelt beskrevet i 2012
Noctophus

Noctophus er en slekt av biller som tilhører gruppen perlebiller (Scydmaeninae) som nå blir regnet til familien kortvinger (Staphylinidae). De er rovdyr som har spesialisert seg på midd.

Utseende 
Små (1-2 millimeter), mørke, blanke, rødbrune biller, fint hårete. Denen slekten utmerker seg med ganske slank kroppsform. Antennene er lengre enn hode + thorax, slanke, de tre ytterste leddene er litt tykkere og danner en smal klubbe. Hodet er nokså stort, kantete, med ganske små fasettøyne. Det er ikke påfallende innsnevret bak. Pronotum er lengre enn bredt, bredest litt foran midten, med en tydelig midtfure. Et godt kjennetegn på slekten er at pronotum har markerte, rettvinklede bakhjørner. Dekkvingene er ovale, hver dekkvinge har en dyp lengdegrop ved roten. De dekker hele bakkroppen. Lårene er noe kølleformede, beina ellers slanke.

Levevis 
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Noen lever også i hule trær.

Utbredelse 
Gruppen er utbredt i det sørøstlige Nord-Amerika.

Systematisk inndeling 
Arten har ofte vært plassert i slekten Euconnus.

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae
 Stammen Glandulariini
 Slekten Noctophus Casey, 1897
 Noctophus schmitti Casey, 1897

Referanser

Eksterne lenker 
 

Perlebiller
Biller formelt beskrevet i 1897
Domentij Kulumbegov

Domentij Sardionovich Kulumbegov (ossetisk: Хъуылымбегты Сардионы фырт Доменти), født 4. januar 1956 I Gori, Georgia, er en georgisk politiker som var statsminister i den selverklærte republikken Sør-Ossetia fra 20. januar 2014 til 20. mai 2017. Fram til 2. april 2014 var han fungerende statsminister. Han ble utnevnt av president Leonid Tibilov.

Biografi 
Kulumbegov var født I Tkhinala i Gori-regionen i Den georgiske sosialistiske sovjetrepublikk. Fra 1980 til 1988 hadde han flere verv i den georgiske komsomol-komiteen i Tskhinvali, den største byen i Sør-Ossetia. Fra 1988 til 1991 var han leder for den sør-ossetiske regionale komiteen til Georgias kommunistparti.

Fra 1992 jobbet han i migrasjonstjenesten i Nord-Ossetia-Alania og steg i gradene til han i 2006 ble leder for avdeling for migrasjonsspørsmål i innenriksdepartementet. Fra 2009 til 2012 var han visestatsminister i regjeringen til Vadim Brovtsev. Han ble fungerende statsminister da Rostislav Khugajev fratrådte 20. januar 2014. Fra 2. april samme år var han formelt utnevnt til statsminister og satt til etter presidentvalget i 2017. Han gikk da av og den nye presidenten Anatolij Bibilov utnevnte Erik Pukhajev til ny statsminister.

Referanser 

Sør-Ossetia
Chionotyphlus

Chionotyphlus er en slekt av biller som hører til familien kortvinger (Staphylinidae).

Utseende 
En liten (2-2,5 millimeter), slank, brungul kortvinge. Disse billene bærer preg av sitt underjordiske levesett. Øyne og flygevinger mangler helt. Kroppen er lang og tynn, jevbred, hodet forholdsvis stort med korte antenner. Pronotum og dekkvinger er ganske små, bakkroppen lang og smal. Beina er korte.

Levevis 
Disse billene lever dypt nede i jorda og kommer sjelden til overflaten. De fleste av de kjente artene lever i områder med middelhavsklima. Det har blitt spekulert i at årsaken til at gruppen mangler i Nord-Europa er at de ennå ikke har vandret inn etter siste istid, da disse billene trolig har ganske dårlig spredningsevne.

Utbredelse 
Arten er bare kjent fra Alaska, der den antas å ha overlevd siden før istidene.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Leptotyphlinae 
 Stamme Neotyphlini Coiffait, 1963
 Slekten Chionotyphlus Smetana, 1986
 Chionotyphlus alaskensis Smetana, 1986

Referanser

Kilder 
 Fauna Europaea Web Service Version 2.4 (2011) Utbredelsesdatabase for europeiske dyr: 
 Grebennikov, V.V. og A.F. Newton, 2008: Minute larvae of Leptotyphlinae (Coleoptera: Staphylinidae): description of three genera with discussion on the monophyly and phylogenetic position of the subfamily as inferred from larval morphology. Zootaxa, 1817: 49-58.

Eksterne lenker 
 Bilde av arten
 

Leptotyphlinae
Biller formelt beskrevet i 1986
USAs insekter
Leptogenophilus

Leptogenophilus er en slekt av biller som hører til den store underfamilien Aleocharinae i familien kortvinger (Staphylinidae).

Utseende  
Små (3-4 millimeter), avlange, blanke, brunlige kortvinger.

Levevis 
Arten er knyttet til maur i slekten Leptogenys.

Utbredelse 
Slekten er utbredt på Filippinene (Luzon).

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Aleocharini  
 Slekten Leptogenophilus Kistner, 1975
 Leptogenophilus judithae Kistner, 1975

Referanser

Eksterne lenker 
 

Småkortvinger
Biller formelt beskrevet i 1975
Filippinenes insekter
Euromota

Euromota er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet  arter, to av dem er funnet i Norge.

Utseende 
Små, mørke, avlange kortvinger.

Utbredelse 
Arten er utbredt i  det østlige USA.

Levevis

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Athetini Casey, 1910
 Slekten Euromota Casey, 1906
 Euromota lucida Casey, 1906

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Småkortvinger
Dyr formelt beskrevet i 1906
USAs insekter
Hospitalsgata (Trondheim)

Hospitalsgata er en gate ved Hospitalsløkkan i Midtbyen i Trondheim som går nord-sør mellom Kongens gate og Sandgata. Gaten har ikke kjørebane inn mot Kongens gate ved Hospitalskirken, hvor Hospitalskirka holdeplass for buss og trikk er etablert. Hospitalsgata er en allé og har parkeringsplasser på begge sider i hele veiens lengde. Ved kirken og Hospitalsgata ligger også Hospitalsparken.

Hospitalsgata ble etablert i 1842 og stammer opprinnelig fra Hospitalsveita som lå på samme sted. Veita ble ved reguleringen etter bybrannen i 1842 utvidet til full gatebredde og fikk dermed sitt nåværende navn. Den nordlige delen av veita helt nord mot Sandgata het opprinnelig Sandveita og ble også en del av Hospitalsgata. Hospitalsveita ble nevnt med navn for første gang i 1763. Navnet Hospitalsgata ble også brukt om Holstveita og dens vestlige forlengelse (nåværende Dronningens gate) før bybrannen i 1842.

Bildegalleri

Referanser

Litteratur 

Veier i Trondheim
Midtbyen (Trondheim)‎
Oideprosoma

Oideprosoma er en slekt av biller som hører til familien kortvinger. Denne gruppen lever i et tett samliv med termitter.

Utseende 
Disse kortvingene har et svært særpreget utseende og ligner overflatisk sterkt på termittene de lever sammen med. Bakkroppen er kraftig oppsvulmet, mens pronotum og dekkvinger er reduserte. Dekkvingene har blitt skjøvet framover av den oppsvulmede bakkroppen slik at de nærmest står loddrett. Noen arter har også pølseaktige utvekster på bakkroppen som imiterer termittenes antenner og bein (disse billene kan etterligne termitter "bak-frem", slik at bakkroppen ligner termittens hode).

Levevis 
Disse billene lever sammen med termitter i familien Termitidae, underfamilien Nasutitermitinae i tuene deres, og er tett knyttet til disse. Det særpregede utseende betyr trolig at de blir godtatt av termittene, da de ligne på nymfestadiene til termittene.

Utbredelse 
Gruppen følger termittenes utbredelse og er for det aller meste tropiske. Denne slekten lever i Vest-Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae
 Stammen Corotocini Fenyes, 1918
 Understammen Corotocina
 Slekten Oideprosoma Silvestri, 1920
 Oideprosoma mirandum Silvestri, 1920

Referanser

Kilder 
 Christopher Taylor (2012) Catalogue of Organisms - The Corotocini in their Gut-Swollen Glory.

Eksterne lenker 
 

Småkortvinger
Biller formelt beskrevet i 1920
Caloderina

Caoderina er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

Utbredelse 
Slekten er utbredt fra Italia i vest til India i øst.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Homalotini Heer, 1839
 Slekten Caloderina Ganglbauer, 1895
 Caloderina hierosolymitana (Saulcy, 1865)
 Caloderina indica Cameron, 1939

Kilder

Eksterne lenker 
 

Småkortvinger
Biller formelt beskrevet i 1895
Heliconandria

Heliconandria er en slekt av biller som hører til familien kortvinger.

Utseende 
Nokså små, gjerne litt brede, rødlige eller brunlige kortvinger.

Levevis

Utbredelse 
Slekten er kjent fra Ecuador og Peru.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae
 Stammen Hoplandriini  Casey, 1910
 Understammen Hoplandriina  Casey, 1910
 Slekten Heliconandria Hanley, 2002
 Heliconandria gynochela Hanley, 2002
 Heliconandria peoechma Hanley, 2002
 Heliconandria wettersteniana Hanley, 2002

Referanser

Eksterne lenker 
 

Småkortvinger
Biller formelt beskrevet i 2002
Ecuadors insekter
Perus insekter
Ecitonia

Ecitonia er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

Levevis 
Slekten er knyttet til hærmaur (slekten Eciton).

Utbredelse 
Slekten er bare kjent fra Brasil.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Lomechusini 
 Slekten Ecitonia Wasmann, 1894
 Ecitonia affinis Borgmeier, 1959
 Ecitonia badariottii (Wasmann, 1890)
 Ecitonia impressicollis Borgmeier, 1959
 Ecitonia itinerans Borgmeier, 1959
 Ecitonia salesiana Wasmann, 1894

Referanser

Eksterne lenker 
 

Småkortvinger
Biller formelt beskrevet i 1894
Brasils insekter
Dario Čanađija

Dario Čanađija (født 17. april 1994) er en kroatisk fotballspiller som spiller for .

Referanser

Eksterne lenker 
 

Kroatiske fotballspillere
Fotballspillere for NK Slaven Belupo
Fotballspillere for HNK Rijeka
Fotballspillere for Spezia Calcio
Fotballspillere for NK Olimpija Ljubljana (2005)
Fotballspillere for HNK Gorica
Fotballspillere for FC Astra Giurgiu
Fotballspillere for Sarpsborg 08 FF
Fotballspillere for Aalesunds FK
Utenlandske fotballspillere i Norge
Håkon Guttormsen

Håkon Gunnleif Guttormsen var en norsk motstandsmann under andre verdenskrig. Han var lærer ved Barbu skole i Arendal, og kom med i motstandsarbeidet allerede noen uker etter at landet ble okkupert. Guttormsen var oppvokst og bodde i Fjære kommune ved Grimstad.

Motstandskamp 
Han var med i kampene i Norge 1940. Opprettet etter hjemkomsten en fullstendig senderstasjon med flere sendere og to telegrafister. Ble arrestert 14. august 1940 og satt i tysk fangenskap i Norge 1 ½ år før han ble flyttet til Tyskland. Dømt til døden i Berlin, men ble senere benådet til 10 års tukthus. 

Arendalsgruppen var arbeiderbevegelsens første illegale motstand og den første organiserte illegale motstanden mot tysk okkupasjonsmakt. Motstanden startet i Arendal alt sommeren 1940 og fikk alvorlige konsekvenser for deltakerne. Utgangspunktet for motstanden var Aust-Agder faglige samorganisasjon, ledet av formeren Oscar Olsen. En nær medarbeider hadde han i revisor Per Pettersen, tidligere formann i Aust-Agder Arbeiderparti, og læreren Håkon Guttormsen. Sammen fikk de aktivisert fagforeningsfolk og AUFere til illegalt pressearbeid. Forbindelser ble også knyttet til Kristiansand og Skien, på sistnevnte sted med typografen Sverre Løberg. Den beskjedne illegale avisen de fikk ut, var trolig den første i landet. Avisen ble skrevet av Paul Hovd-Nilsen, som var redaktør i avisa Tiden. Gruppen organiserte også en sjøtransport over til England i juli. Etter angiveri ble omkring 100 personer arrestert i august.  

Fem ble dømt til døden og andre til lange tukthusstraffer i Tyskland. Dødsdommene ble senere omgjort til 10 års tukthus."

Døde 10. april 1945 på fengselssykehus i Dreibergen-Bützow og ble gravlagt på fengselskirkegården der.

Referanser

Eksterne lenker
 Lokalhistoriewiki  
 Fanger.no

 Medlemmer av Arendalsgruppen
Personer fra Grimstad kommune
 Norske lærere
Hilary Gong

Hilary Gong Chuhwak (født 10. oktober 1998) er en nigeriansk fotballspiller som spiller for .

Referanser

Eksterne lenker 
 

Nigerianske fotballspillere
Fotballspillere for FK AS Trenčín
Fotballspillere for Vitesse Arnhem
Fotballspillere for FK Haugesund
Utenlandske fotballspillere i Norge
Ivan Mesík

Ivan Mesík (født 1. juni 2001) er en slovakisk fotballspiller som spiller for den danske klubben .

Referanser

Eksterne lenker 
 

Slovakiske fotballspillere
Fotballspillere for FK Dukla Banská Bystrica
Fotballspillere for FC Spartak Trnava
Fotballspillere for FC Nordsjælland
Fotballspillere for Stabæk Fotball
Fotballspillere for Odds ballklubb
Utenlandske fotballspillere i Norge
Personer fra Banská Bystrica
Manuel Guijarro

Manuel Guijarro Arenas (født 6. juli 1998) er en spansk friidrettsutøver som konkurrerer i sprintløp.

Han representerte Spania under VM i friidrett innendørs 2022, der han deltok på laget som vant sølv på 4x400 stafett. Guijarro deltok også på 400 meter. Han ble slått ut fra den innledende runden, der han løp på 47,74 og fikk 20. beste tid.

Referanser

Eksterne lenker 
 

Spanske sprintere
VM-sølvmedaljevinnere i friidrett innendørs for Spania
Deltakere for Spania under EM i friidrett innendørs 2019
Deltakere for Spania under VM i friidrett innendørs 2022
Deltakere for Spania under EM i friidrett 2022
Ninni Dahle Nyhus

Ninni Dahle Nyhus (født 3. august 1993 i Tønsberg) er en norsk videokunstner og forfatter. I 2021 ga hun ut tekstsamlingen Jeg fant en måne i navlen.

Ninni Nyhus er datteren til forfatteren Gro Dahle og tegneren Svein Nyhus. Hun vokste opp på Tjøme i Vestfold som søsteren til illustratøren Simon Dahle Nyhus (født 1988) og tegneren og barnebokkforfatteren Kaia Dahle Nyhus (født 1990). 

Ninni Nyhus har utdannelse fra Westerdals og Kunsthøgskolen i Oslo. Hun har blant annet laget videoer under profilnavnet McZaint.

Referanser

Eksterne lenker

 Kort intervju som bokdebutant 2021

Norske kunstnere
Personer fra tidligere Tjøme kommune
Personer fra Færder kommune
Fødsler i 1993
Susanne Viefers

Susanne Friederike Viefers (født 1970) er en tysk-norsk teoretisk fysiker interessert i lav-dimensjonale kvantesystemer, inkludert kvantisert Hall-effekt, Bose-Einstein kondensater, og anyoner. Hun er professor i teoretisk fysikk ved Universitetet i Oslo.

Utdannelse og karriere 
Viefers ble født 28. mars 1970 i Orsoy i Rheinberg i Tyskland. Hun flyttet til Norge som tenåring, men har beholdt sitt tyske statsborgerskap. Hun studerte ved Universitetet i Oslo, hvor hun tok en bachelor i 1992, master i 1993, og doktorat (Dr. Sci.) i 1997. Hennes doktoravhandling var Field theory of anyons and the fractional quantum Hall effect.

Etter doktorgraden var hun forsker ved Nordisk institutt for teoretisk atomfysikk i København, ved Jyväskylä universitet i Finland, og ved Chalmers tekniska högskola i Göteborg. Hun returnerte til Universitetet i Oslo som førsteamanuensis i 2002, og ble forfremmet til professor i 2007.

Anerkjennelse 
Viefers ble valgt inn som medlem av Det Norske Videnskaps-Akademi i 2017.

Utvalgte publikasjoner 

 Bøe, Maria Vetleseter & Viefers, Susanne Friederike (2021). Secondary and University Students’ Descriptions of Quantum Uncertainty and the Wave Nature of Quantum Particles. Science & Education. ISSN 0926-7220. doi: 10.1007/s11191-021-00297-w. Full tekst i Research Archive
 Hansson, Thors Hans; Hermanns, Maria; Simon, Steven H & Viefers, Susanne F (2017). Quantum Hall Physics - hierarchies and CFT techniques. Reviews of Modern Physics. ISSN 0034-6861. 89(2). doi: 10.1103/RevModPhys.89.025005. Full tekst i Research Archive
 Meyer, Marius Ladegård; Liabøtrø, Ola & Viefers, Susanne F (2016). Linear dependencies between composite fermion states. Journal of Physics A: Mathematical and Theoretical. ISSN 1751-8113. 49(39). doi: 10.1088/1751-8113/49/39/395201.
 Meyer, Marius Ladegård; Sreejith, Ganesh Jaya & Viefers, Susanne F (2014). Rotational properties of two-component Bose gases in the lowest Landau level. Physical Review A. Atomic, Molecular, and Optical Physics (PRA). ISSN 1050-2947. 89(4). doi: 10.1103/PhysRevA.89.043625. Full tekst i Research Archive
 Manninen, M; Viefers, Susanne F & Reimann, S (2012). Quantum rings for beginners II: Bosons versus fermions. Physica. E, Low-Dimensional systems and nanostructures. ISSN 1386-9477. 46, p. 119–132. doi: 10.1016/j.physe.2012.09.013.

Referanser

Eksterne lenker 
Profil på uio.no

Tyske fysikere
Norske fysikere
Alumni fra Universitetet i Oslo
Professorer ved Universitetet i Oslo
Medlemmer av Det Norske Videnskaps-Akademi
Flandern rundt 2022

Flandern rundt 2022 var den 106. utgaven av sykkelrittet Flandern rundt. Rittet ble arrangert 3. april 2022 fra Antwerpen til Oudenaarde på 272.5 kilometer.

Mathieu van der Poel vant rittet for andre gang. Alexander Kristoff kom på 10.-plass.

Lag og ryttere 
Uno-X Pro Cycling Team stilte til start som første norske lag i historien.

Resultater

Referanser

Eksterne lenker 
 
 

Flandern rundt
UCI WorldTour 2022
Sport i Belgia i 2022
Siv Merethe Aannevik

Siv Merethe Aannevik (f.06.11.1961) er  forfatter av boka Med vind i håret. Korleis lykkast med fosterbarn?  frå 2021. Tidligere har Aannevik publisert dlkt, noveller og fagtekster i tidskrift og antologier. Aannevik er utdanna lektor, har en mastergrad i ledelse og tverrfaglig samarbeid, og har tidligere arbeidet som rådgiver i skoleverket. Siden 2006 har hun og mannen vært fosterfamilie for en rekke barn, og siden 2020 har hun arbeidet som fostermor i spesialisert fosterhjem.

Utgivelser 
Med vind i håret er Aanneviks første bok, og bygger på hennes bakgrunn som fosterforelder fra 2006 til 2021. I boka skriver hun om livet som fostermor, der hun byr på historier fra hverdagen blandet sammen med ferskt fagstoff om barn, barnevern og oppdragelse. Boka handler om hvordan trygge barn og lege traumer samtidig som en lager magiske hverdager med gode opplevelser og med omsorg.

Tidligere har Aannevík gitt ut ei novelle i Tidsvitne - En Antologi med tittelen «Ein Herrens Engel», novellen «Steg for Steg» i antologien Veivalg (2019)  og diktet «Eit Julemirakel» i antologien Julemirakler (2021) .

Referanser 

Norske forfattere
Malique Smith

Malique Smith (født 9. november 1997) er en friidrettsutøver fra De amerikanske Jomfruøyer som spesialiserte seg i sprintløp.

Han representerte De amerikanske Jomfruøyer under VM i friidrett innendørs 2022, der han deltok på 400 meter. Han ble slått ut i den innledende runden, der han løp på 51,98 og fikk 24. beste tid.

Referanser

Eksterne lenker 
 

Fødsler i 1997
Sprintere fra De amerikanske Jomfruøyer
Deltakere for  De amerikanske Jomfruøyer under VM i friidrett innendørs 2022
Mohammad Hasan Akhund

Mohammad Hasan Akhund (pashto: محمد حسن اخوند ), født mellom 1945 og 1958, er en afghansk mulla, politiker og Taliban-leder som har vært fungerende statsminister i Afghanistan siden 7. september 2021. Han var blant grunnleggerne av Taliban tidlig på 1990-tallet. Under Det islamske emiratet Afghanistan (1996–2001) var Akhund utenriksminister i Taliban-regjeringen.

Biografi 
Akhund er fra Kandahar-provinsen i det sørlige Afghanistan. Året for hans fødsel er ikke kjent, men FN har to estimater, at han er født mellom 1945 og 1950 eller mellom 1955 og 1958.

Akhund er en av veteranene i Taliban og han samarbeidet nært med Muhammed Omar, Talibans tidligere leder og Afghanistans de facto statsoverhode fra 1996 til 2001. Akhund var Afghanistans utenriksminister fra 1998 til 27. oktober 1999 og han var også visestatsminister en periode. I likhet med flere av denne generasjonen talibanledere er han rammet av FN-sanksjoner for å ha skjult terrorister.

I perioden fra 2001 til 2021 har Akhund periodevis vært aktiv i Quetta Shura, en militant organisasjon i Taliban.

Da Taliban kom til makten i Afghanistan i 2021 ble Akhund utpekt til statsminister. Utnevnelsen av ham sees på som en kompromissløsning mellom de moderate og mer ytterliggående kreftene I Taliban. Han ble innsatt 7. september 2021.

Referanser 

Afghanske politikere
Personer tilknyttet Taliban
Personer fra distriktet Panjwayi i Kandahar